Un bărbat a câştigat jackpot-ul de 1 miliard de dolari în SUA. Este al treilea cel mai mare premiu din istoria loteriei.
Un american a câștigat 1 miliard de dolari la loteria Mega Millions. Este al treilea cel mai mare premiu din istoria loteriei din SUA. Numele câștigătorului nu a fost dezvăluit, doar că este din statul Michigan.
Mulți oameni visează să devină milionari peste noapte. Însă nimeni nu ar îndrăzni să își imagineze cum ar fi să primească un cec de… 1 miliard de dolari. Și totuși, asta s-a întâmplat pentru o persoană din Michigan. Nimeni nu știe cine este persoana care a câștigat marele premiu. De pe 15 septembrie, potul a tot crescut până a ajuns la 10 cifre. Câștigătorul avea o șansă la 302 de milioane să câștige. Și ca să-ți dai seama cât de mare a fost norocul, următorul pot va fi de doar 20 de milioane de dolari.